Document ID: 31997R1390

31997R1390
L 190/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1390/97 НА КОМИСИЯТА
от 18 юли 1997 година
за изменение на Регламент (EO) № 1091/94 относно определяне на някои подробни правила за прилагането на Регламент (ЕИО) № 3528/86 на Съвета относно защитата на горите в Общността срещу атмосферно замърсяване
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3528/86 на Съвета oт 17 ноември 1986 г. относно защитата на горите в Общността срещу атмосферно замърсяване (1), последно изменен с Регламент (EO) № 307/97 (2), и по-специално член 3, параграф 2 от него,
като има предвид, че съгласно член 2, параграф 1, трето тире от Регламент (EИO) № 3528/86 целта на действията на Общността е да се подпомогнат държавите-членки при провеждането на интензивен и непрекъснат надзор на горските екосистеми върху постоянните участъци на наблюдение;
като има предвид, че съгласно член 2, параграф 2 от Регламент (EИO) № 3528/86 от държавите-членки се изисква да изпращат до Комисията данните, събрани чрез мрежата от постоянни участъци на наблюдение за интензивен и непрекъснат надзор;
като има предвид, че тази мрежа е била изградена от държавите-членки в съответствие с приложение I към Регламент (EO) № 1091/94 на Комисията (3), последно изменен с Регламент (EO) № 690/95 (4); като има предвид, че общата методология и формат за предоставянето на данни за непрекъснатата инвентаризация на състоянието на короните, инвентаризацията на състоянието на почвата и листата, измерването на растежа и отлаганията и метеорологичните наблюдения са установени в приложения III-IX към Регламент (EO) № 1091/94;
като има предвид, че резултатите от събирането и анализа на почвен разтвор са вече документирани и общата методология и формат за представянето на данни следва да бъдат добавени към Регламент (EO) № 1091/94;
като има предвид, че резултатите от наблюденията върху постоянните участъци за непрекъснат надзор на горските екосистеми би следвало да се изпращат на Комисията годишно;
като има предвид, че предвидените в настоящия регламент мерки са в съответствие със становището на Постоянния комитет по горите,
ПРИЕ НАСТОЯЩИЯ РЕГЛАМЕНТ:
Член 1
Регламент (EO) № 1091/94 се изменя, както следва:
1.
Член 1, параграф 2 се заменя със следния текст:
„2. В постоянните участъци на наблюдение се осъществява интензивен и непрекъснат надзор на горската екосистема, включващ достоверен опис на състоянието на короната, опис на състоянието на почвите и на листата и измерването на промените в растежа, на размерите на наслояване и на метеорологичните данни и почвени разтвори и анализ на базата на обективни методи на приготвяне на мостри на установени методи на анализ.“
2.
Член 1, параграф 3 се заменя със следния текст:
„3. Държавите-членки предават на Комисията под стандартизирана форма преди края на всяка година най-малко всички измерени данни през предходната година за всеки участък на постоянно наблюдение съгласно приложение VIIa заедно със съпровождащ данните доклад, съгласно приложение VIIб. Освен това годишен доклад за постигнатия напредък въз основа на оценка и тълкуване на резултатите, направени на национално равнище, се изпраща до Комисията преди 31 декември на всяка година съгласно приложение VIIб.“
3.
Член 1, параграф 4 се заменя със следния текст:
„4. Техническите подробности са изложени в приложения III-X.“
4.
В член 2, параграф 1 след последното тире се добавя следното тире:
„-
да извършва вземане на проби и анализ на почвените разтвори.“
5.
В приложение II, формулярите 2a и 2б, се заменят с приложение I към настоящия регламент.
6.
Приложение III се изменя в съответствие с приложение II към настоящия регламент.
7.
Приложение VIIa се изменя в съответствие с приложение III към настоящия регламент.
8.
Приложение VIIб се заменя с приложение IV към настоящия регламент.
9.
Приложение V към настоящия регламент се добавя като приложение X.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юли 1997 година.

Labels: 12
15
6
20